ભગવાન ખુશ થઇ ગયા હશે; કારણકે, બન્ને બાળકોએ ખુશ થઈને ગાવા માંડ્યું : 'હિપ હિપ હુરરે ! હવે આપણે ઘેર રહેવાનું છે.' હું હજુ દ્વિધામાં હતી કે, મેં આ સાચો નિર્ણય કર્યો છે કે, ખોટો? ઘણી વખત અમારાં ડે કેર સેન્ટરમાં મમ્મીઓને આ સ્ટેજમાંથી, આવી પરિસ્થિતિમાંથી પસાર થતાં જોઈ છે. નોકરી કરવી કે ના કરવી? છોકરાંઓને ઘરે રાખવાં જોઈએ કે સ્કૂલે મોકલવાં જોઈએ? નવી જગ્યાએ છોકરાંઓ રડે, તો કેટલા સમય સુધી એ યોગ્ય ગણાય? ભાષા ના આવડતી હોય તો શું કરવું જોઈએ? વગેરે વગેરે. માએ નોકરી કરવી જોઈએ કે નહીં?